Missatge: Jo, de tu, per fer l'última etapa, m'esperaria a l'estiu i el faria "sencer" (des de Roncesvalles, perdó, Orreaga... de tota la vida en sabia el nom ).   No ho sé, trobo que la gràcia del "Camí de les Estrelles" (així és com es deia abans que l'Església se n'apropiés, com em va explicar un caminant) és l'autosuperació. La gràcia del Camí és haver-te passat 7 dies de viatge menjant malament i dormint malament, arribar mullat a un hostal, que t'ofereixin aigua calenta per sopar (), que et toqui dormir al costat de la porta d'uns lavabos podent-li diagnosticar diarrea al personal i adonar-te que encara et queden 7 dies de viatge i no entendre què fas allà, i voler marxar a casa. I tot i així, seguir i seguir i seguir, i acabar.   En 7 dies, no crec que es pugui viure això tan clarament, jo de tu els gastaria en una altra excursioneta i em deixaria aquesta auto-tortura per quan disposis d'un mes per fer-lo (si el vols fer caminant) o dues setmanes (si el vols fer en bici).

Resposta: Ja, també ho havia pensat. La qüestió és que vaig amb més gent i tenen prou il·lusió en fer-lo i tal. Però bé, en qualsevol cas, sempre hi podrem tornar a fer-lo sencer.   Ara, si dius que es pateix tant m'ho pense xD Només tinc una setmana i pocs dies de vacances de la uni, en els que hauré de fer molta faena, i no m'abellix morir tampoc si faig un viatge xD Igual busquem alguna altra ruta, ací al País Valencià o a la resta de territori de l'Estat... No sé, de moment el pla és el Camí de Sant Jaume, però tindré en compte les teues recomanacions!